Sóttvarnalæknir hyggst senda heilbrigðisráðherra minnisblað með uppástungum að innanlandsaðgerðum í ljósi fjölgunar smita í samfélaginu. 78 innanlandssmit greindust í gær, 59 þeirra utan sóttkvíar. Hann vill ekki upplýsa um efni minnisblaðsins að svo stöddu.
Þórólfur Guðnason sóttvarnalæknir sagði á upplýsingafundi almannavarna að forsendur hertra aðgerða væru vísbendingar um alvarleg veikindi, spítalainnlagnir og óvissa um hvað gerist veikist bólusett fólk í hópum aldraðra og fólks í áhættuhópum. Persónulegar sóttvarnir séu lykillinn í baráttunni en þegar þær dugi ekki til þurfi að grípa til samfélagslegra aðgerða.
Þórólfur segist ekki vilja ræða tillögurnar fyrr en ráðherra og ráðamenn hafa fengið tækifæri til að fjalla um þær. Best sé að grípa strax til aðgerða og nýta reynslu frá fyrri bylgjum.
Þórólfur segir að horfast þurfi í augu við að faraldrinum sé ekki lokið fyrr en hann hafi gengið yfir um allan heim. Baráttan sé því lengri en sem nemur nokkrum vikur.
Við erum að upplifa þetta núna
Má ekki slá okkur út af laginu. Verðum að bregðast við með þeim aðferðum sem við kunnum og vitum að virka. Samstaðan er okkar helsta vopn
Almannavarnir boða til upplýsingafundar í dag vegna stöðu kórónuveirufaraldursins. 56 kórónuveirusmit greindust innanlands í gær og búist er við áframhaldandi fjölgun smita.
Katrín Jakobsdóttir forsætisráðherra segist í Fréttablaðinu í dag skilja þörf fólks um skýr svör um hvað verður, en segir mikilvægt að fá andrými til að meta stöðuna. Tillögur um frekari aðgerðir en þær sem ákveðnar voru á mánudag, þegar aðgerðir voru hertar á landamærum, eru ekki komnar á borð ríkisstjórnarinnar.
Þórólfur Guðnason rifjaði upp að undanfarna viku hafa - veiran er í veldisvexti.
Delta - og undirafbrigði - vernd bóluefna minni en talið var. Sennilega minni gegn delta en talið hefur verið. Könnun hjá kollegum sýnir delta afbrigðið í mikilli sókn og innlögnum á sjúkrahúsum fjölgar. Verði útbreiðslan nógu mikil er hætt við alvarlegum sjúkdómum og innlögnum en það mun skýrast á næstu dögum og vikum.
Útbreiðslan er mest hjá 20 til 40 ára og flestir með Janssen sem má þó ekki túlka of sterkt. Matið: ljóst að eftir tilslökun á landamærunum hafi margir komið smitaðir inn í landið sem hafi valdið talsverðri útbreiðslu. Dreifingin er ótrúlega hröð. Ekki vitað hvort útbreidd smit leiði til alvarlegra veikinda en telja má verndina nokkra. Áhættan getur verið mest meðal eldri og fólki með undirliggjandi sjúkdóma. Það er þó ekki vitað enn, enda þurfi að líða vika þar til niðurstöður sjást.
Rifjar upp nýju landamærareglurnar. Fólk með tengslanet innanlands hvatt til sýnatöku við komuna til landsins og fara varlega. Hann hyggst senda ráðherra minnisblað með tillögum að aðgerðum innanlands í dag, en er ekki tilbúinn að ræða tillögurnar fyrr en ráðherra og ráðamenn hafa fengið tækifæri til að fjalla um þær. Nýta ber reynslu fyrri sóttvarnaraðgerða, persónulegar smitvarnir eru lykill að einhverju leyti en grípa þarf til samfélagslegra aðgerða einnig.
Víðir Reynisson hvetur alla sem eru að koma heim frá útlöndum að panta tíma sýnatöku
Sóttvarnalæknir ætlar að senda heilbrigðisráðherra minnisblað í dag um nýjar sóttvarnaaðgerðir innanlands. Sjötíu og átta greindust með kórónuveirusmit í gær. Ekki hafa fleiri smit greinst á einum degi síðan í október. 